2.2.

Svakom se zahtjevu za homologaciju prilažu: 2.2.1. crteži u tri primjerka koji su dovoljno podrobni da omogućuju prepoznavanje tipa i prikazuju prednji pogled glavnog svjetla, s detaljima orebrenja leće ako ga ima te poprečni presjek; usto, prikazuju prostor predviđen za homologacijsku oznaku i, prema potrebi, (a) za LED module, crteži prikazuju i prostore rezervirane za posebne identifikacijske kodove modula; (b) za dodatne rasvjetne jedinice, prostore rezervirane za posebne identifikacijske kodove na dodatnim rasvjetnim jedinicama i glavnim svjetlima koja emitiraju glavni kratki svjetlosni snop; (c) za dodatne rasvjetne jedinice, geometrijske uvjete ugradnje uređaja koji ispunjavaju zahtjeve stavka 6.2.8. 2.2.2. kratak tehnički opis koji obuhvaća: 2.2.2.1. za žarulje s izbojem u plinu, marku i tip balasta u slučaju da balast (balasti) nije integriran s izvorom (izvorima) svjetlosti; 2.2.2.2. za LED module: (a) kratak tehnički opis LED modula; (b) crtež s dimenzijama i osnovnim električnim i fotometrijskim vrijednostima i objektivnim svjetlosnim tokom te za svaki LED modul izjavu je li zamjenjiv ili nije; (c) u slučaju elektroničkog uređaja za regulaciju izvora svjetlosti informacije o elektroničkom sučelju potrebnom za homologacijsko ispitivanje; 2.2.2.3. za glavno svjetlo namijenjeno osvjetljivanju zavoja, najmanji kut (kutove) nagiba za ispunjenje zahtjeva iz stavka 6.2.8.1.; 2.2.3. dva uzorka tipa glavnog svjetla. Za sustav koji se sastoji od dva glavna svjetla jedan uzorak namijenjen ugradnji na lijevu stranu vozila i jedan uzorak namijenjen ugradnji na desnu stranu vozila; 2.2.4. samo za glavna svjetla razreda B, C, D ili E, za ispitivanje plastičnog materijala od kojeg su izrađene leće: 2.2.4.1. za razred B, C, D ili E, 14 leća; 2.2.4.1.1. za razred B, C, D ili E, deset od tih leća može se zamijeniti s deset uzoraka materijala veličine najmanje 60 × 80 mm koji imaju ravnu ili konveksnu vanjsku površinu i pretežno ravnu plohu u sredini najmanje veličine 15 × 15 mm (polumjera zakrivljenost najmanje 300 mm); 2.2.4.1.2. sve takve leće ili svi uzorci materijala proizvedeni su metodom koja će se primjenjivati u serijskoj proizvodnji; 2.2.4.2. reflektor na koji se leće mogu montirati u skladu s uputama proizvođača; 2.2.5. za glavna svjetla opremljena svjetlosnim izvorima u skladu s Pravilnikom br. 99. ili samo LED modulima, radi ispitivanja otpornosti plastičnih dijelova koji propuštaju svjetlost na ultraljubičasto zračenje svjetlosnih izvora u glavnom svjetlu: 2.2.5.1. jedan uzorak svakog odgovarajućeg materijala uporabljenog u glavnom svjetlu ili jedan uzorak glavnog svjetla koji ih sadržava. Svi uzorci materijala imaju jednak izgled i, ako postoji, jednaku površinsku obradu kakvi su predviđeni za glavno svjetlo koje treba homologirati; 2.2.5.2. ispitivanje otpornosti unutarnjih materijala na ultraljubičasto zračenje svjetlosnog izvora nije potrebno: 2.2.5.2.1. ako se primjenjuje tip izvora svjetlosti s izbojem u plinu niskog intenziteta ultraljubičastog zračenja, kako je navedeno u Pravilniku br. 99. ili 2.2.5.2.2. ako se primjenjuje samo tip LED modula niskog intenziteta ultraljubičastog zračenja, kako je navedeno u Prilogu 12. ovom Pravilniku; 2.2.5.2.3. ako su poduzete mjere za zaštitu odgovarajućih dijelova glavnog svjetla od ultraljubičastog zračenja, npr. staklenim filtrima; 2.2.6. jedan balast ili elektronički uređaj za upravljanje izvorom svjetlosti, kako je primjenjivo;